Merkel: Xitoyga nisbatan avvalgi siyosatni davom ettiramiz

Germaniyaning XXRga nisbatan siyosati o‘zgarishsiz qoladi, deb ma'lum qildi GFR kansleri Angela Merkel Berlindagi matbuot anjumanida. Uning so‘zlariga ko‘ra, bu holat AQShning saylangan prezidenti Donald Trampning Tayvan bilan munosabatlar haqidagi fikrlariga qaramay yuz beradi.
“Biz Xitoyga nisbatan avvalgi siyosatni davom ettiramiz (“yagona Xitoy” siyosati) va o‘z pozitsiyalarimizni o‘zgartirmaymiz”, - deya aytib o‘tdi kansler.
Avvalroq, Tramp Fox News telekanaliga bergan intervyusida Pekin Tayvan bilan munosabatlarda o‘z ta'sirini o‘tkazishiga imkon bermasligini ma'lum qilgandi. U AQSh nima uchun “yagona Xitoy” siyosatiga amal qilishi kerakligini tushunmasligini ham aytib o‘tdi. 
XXR TIV vakili Gen Shuan esa bunga javoban “jiddiy tashvishda” ekanini bildirdi. Uning ta'kidlashicha, “yagona Xitoy siyosati” prinsipi ikki mamlakat munosabatlari rivojidagi siyosiy asosdir.